The Roast Beef of Old England
„Senosios Anglijos rostbifas“ (angl. The Roast Beef of Old England) – patriotinė anglų baladė, Henrio Fildingo (Henry Fielding) sukurta spektakliui „The Grub-Street Opera“, pirmą kartą pastatytam 1731 m. Daina didesnio populiarumo sulaukė, kai buvo kiek pakeista kompozitoriaus Ričardo Leveridžo (Richard Leveridge). Spektaklių žiūrovai ją ėmė dainuoti prieš kiekvieną naują spektaklį arba net jo metu. „Senosios Anglijos rostbifas“ dažnai skamba prieš valgant Jungtinės Karalystės ir Jungtinių Amerikos Valstijų jūrininkams ar kitiems karinių pajėgų tarnautojams.